open-index/open-wikipedia-markdown huggingface dataset:
Susan Helms

**Susan Jane Helms** (født 26. februar 1958 i Charlotte, Nord-Carolina) er en amerikansk general (i det amerikanske luftforsvaret) og en tidligere astronaut for NASA. Hun har vært med på flere romfergeturer, og var permanent «bosatt» over 5 måneder på Den internasjonale romstasjonen (ISS) under ISS Ekspedisjon 2. I denne perioden gjennomførte hun og kollega Jim Voss den lengste romvandringen gjort til da.

## Romferder

### EVA
*  ISS Ekspedisjon 2 – 1 romvandring
** 11. mars 2001: 8 t 56 m – **Lengste romvandring til da**. Forberede tilkoblingsport for Leonardo (MPLM).

## Bilder

Fil:Sts-54 crew.jpg|Mannskapet på STS-54
Fil:Sts-64 crew.jpg|Mannskapet på STS-64
Fil:STS-78 crew.jpg|Mannskapet på STS-78
Fil:STS-101 crew.jpg|Mannskapet på STS-101
Fil:STS-102 crew.jpg|Alle som var om bord på STS-102
Fil:ISS Expedition 2 crew.jpeg|Mannskapet på ISS Ekspedisjon 2
Fil:Susan_Helms_works_with_three_laptops_in_the_Destiny_laboratory.jpg|Helms i arbeid ombord på ISS
Fil:STS-105 crew.jpg|Alle som var om bord på STS-105


## Referanser


## Eksterne lenker
* Official NASA biography of Susan Helms
* Spacefacts biography of Susan J. Helms
* DoD News General Officer Assignments
Poznański-familiens mursteinshus

**Poznański-familiens mursteinshus** (polsk *Kamienica Poznańskich*) ligger ved Piotrkowska-gaten 51 i Łódź.

Bygningen hadde opprinnelig to etasjer og ble reist på 1880-tallet etter tegninger av Hilary Majewski. I 1891 ble den kjøpt av Izrael Poznański og fikk påbygd nye etasjer etter tegninger av Franciszek Chełmiński. Den ble på ny ombygd i 1895 etter tegninger av Julius Jung.

Bygningsfasaden har en rik eklektisk utsmykning, med oververkt av barokke former (Ludvig XIII). Jung hadde studert ved École des Beaux-Arts i Paris, og påvirkningen fra fransk arkitektur er tydelig i det høye mansardtaket med den dekorative balustraden.
Franz August Schenk von Stauffenberg

**Franz August Schenk Freiherr von Stauffenberg** (født 3. august 1834 i Würzburg, død 2. juni 1901 i Rißtissen) var en tysk jurist, liberal politiker og godseier. Han var president i Kongeriket Bayerns parlament og visepresident i den tyske Riksdagen. Videre var han medgrunnlegger av det liberale Deutsche Freisinnige Partei.

Bismarck ønsket å gjøre ham til minister, men det ble avvist av keiseren. Hans liberale parti ble regnet som «kronprinspartiet» og mange gikk ut fra at Bismarck ville bli etterfulgt av en politiker fra Deutsche Freisinnige Partei når kronprinsen, en liberaler, besteg tronen. Dette skjedde likevel ikke.

I sin samtid ble Stauffenberg beskrevet som en mann med ekstraordinær intelligens og dannelse, stor diplomatisk begavelse og rettferdighetssans, men også utpreget prinsippfasthet. Han tilhørte den schwabiske uradelsslekten Schenk von Stauffenberg.

## Referanser


## Eksterne lenker
* Biografiske opplysninger  i Haus der Bayerischen Geschichte
* Opplysninger i Bayerische Staatsbibliothek
Franz Ludwig Schenk Graf von Stauffenberg (1938)

**Franz Ludwig Schenk Graf von Stauffenberg** (født 4. mai 1938 i Bamberg) er en tysk advokat og politiker (CSU). Han var medlem av Forbundsdagen fra 1976 til 1987 og medlem av det europeiske parlamentet fra 1984 til 1989.

Han er sønn av grev Claus von Stauffenberg og baronesse Nina von Lerchenfeld.  I 1965 ble han gift med baronesse Elisabeth von und zu Guttenberg. De har fire barn: Caspar, Sophie, Karl og Nina.

Etter farens attentat mot Hitler i 1944 ble han sendt til barnehjem, mens moren, to eldre brødre og den yngre søsteren Valerie, samt andre familiemedlemmer, ble satt i konsentrasjonsleir, mens faren ble henrettet.

I 1994 stod han frem og forlangte at navnene på kommunister skulle fjernes fra et minnesmerke til ære for hans far, ettersom kommunistene også hadde arbeidet for et totalitært diktatur.

Han mottok Bayerischer Verdienstorden i 1984.

## Se også
* Schenk von Stauffenberg

## Referanser


## Eksterne lenker
*
Eddie Clarke

**Edward Clarke**, også kjent som **«Fast Eddie» Clarke**, (født 5. oktober 1950 i Middlesex, død 10. januar 2018 i London) var en britisk musiker, best kjent som gitarist i hard rock-bandet Motörhead.

Clarke begynte å spille gitar som ung, og hans største inspirasjon var gitaristene Eric Clapton og Jimi Hendrix. Som 15-åring hadde han allerede rukket å spille i mange lokale amatørband, og i 1973 ble han for første gang medlem av et profesjonelt band, Curtis Knights band Zeus. I 1976 ble han medlem av Motörhead, som han igjen forlot i 1982. Hans opphold i Motörhead sammen med Lemmy Kilmister og Philthy Taylor har blitt kjent som den klassiske Motörhead-bestningen, som ga ut fem album sammen.

## Referanser


## Eksterne lenker
* 
* 
* 
* 
* Intervju med Fast Eddie Clarke, av Alan Burridge
James Franklin (naturforsker)

**James Franklin** (født c. 1783, død 31. august 1834) var en britisk soldat. Han var bror til Sir John Franklin.

James Franklin gikk inn i tjeneste for British East India Company som kadett i 1805. Han gjorde tjeneste med utmerkelse på ulike indiske ekspedisjoner og ble valgt til medlem av Royal Society.

Han var den første til å beskrive bengalhubro. Det skjedde i dokumentet *Proceedings of the Committee of Science and Correspondence of the Zoological Society of London* (PZS): Pt. 1, no. 10, p 115. 1831.

## Referanser


## Eksterne lenker
*
James Voss

**James Shelton Voss ** (født 1949) er en tidligere amerikansk astronaut i arbeide for NASA. Han har vært med på flere romfergeturer, og var permanent «bosatt» over fem måneder på Den internasjonale romstasjonen (ISS) under ISS Ekspedisjon 2. I denne perioden gjennomførte han og kollega Helms den lengste romvandringen gjort til da. Han har logget over 202 dager i verdensrommet totalt, og 22 timer og 45 minutt på sine fire romvandringer.

## Romferder

### EVA
*  STS-69 – 1 romvandring
** 16. sep 1995: 6 t 46 m – Uttesting av nytt utstyr for romdraktene
*  STS-101 – 1 romvandring
** 22. mai 2000: 6 t 44 m – Byggearbeider på ISS
*  ISS Ekspedisjon 2 – 2 romvandringer
** 11. mar 2001: 8 t 56 m – **Lengste romvandring til da**. Forberede tilkoblingsport for Leonardo (MPLM).
** 08. juni 2001: 0 t 19 m – Flytte tilkoblings-cone

## Bilder

Fil:STS-44 crew.jpg|Mannskapet på STS-44
Fil:Sts-53 crew.jpg|Mannskapet på STS-53
Fil:STS-69 crew.jpg|Mannskapet på STS-69
Fil:STS-101 crew.jpg|Mannskapet på STS-101
Fil:STS-102 crew.jpg|Alle som var om bord på STS-102
Fil:ISS Expedition 2 crew.jpeg|Mannskapet på ISS Ekspedisjon 2
Fil:STS-105 crew.jpg|Alle som var om bord på STS-105


## Referanser


## Eksterne lenker
* James S. Voss NASA bio
* Voss bio on Transformational Space Corporation Web site 
* ''Space Station 3D'' Web site
* spacefacts.de – romvandringsfakta om James Voss
BBC Live & In-Session

***BBC Live & In-Session*** er et uoffisielt konsertalbum av heavy metal-bandet Motörhead. 

Albumet ble spilt inn på flere ulike tidspunkt som gjester på BBC Radio 1, inkl. Motörheads opptreden på John Peel Session i 1978, før bandet ga ut noen album.

## Sporliste
;Disk 1
*Spor 1-4: BBC Radio 1 – John Peel Session 25. september 1978
*Spor 5-12: BBC Radio 1 – In-Concert – Live From Paris Theatre, London 16. mai 1979
# «Keep Us on the Radio» (05:18)
# «Louie Louie (Richard Berry cover)» (2:44)
# «I'll Be Your Sister» (3:14)
# «Tear Ya Down» (2:39)
# «Stay Clean» (3:14)
# «No Class» (2:46)
# «White Line Fever» (2:38)
# «I'll be Your Sister» (3:28)
# «Too Late, Too Late» (3:27)
# «(I Won't) Pay Your Price» (3:16)
# «Capricorn» (4:14)
# «Limb from Limb» (5:28)

;Disk 02
*Spor 1-5: BBC Radio 1 – David Jensen Show 6. oktober 1981
*Spor 6-10: BBC Radio 1 – Friday Rock Show 16. august 1986
# «Fast and Loose» (4:19)
# «Live to Win» (3:34)
# «White Line Fever» (2:22)
# «Like a Nightmare» (4:11)
# «Bite the Bullet/The Chase is Better Than the Catch» (6:06)
# «Killed By Death» (5:23)
# «Orgasmatron» (5:06)
# «Doctor Rock» (3:25)
# «Deaf Forever» (4:19)
# «Orgasmatron» (1:30)

## Personell
;Disk 1 og disk 2, spor 1-5:
*Lemmy – Vokal, bass
*Eddie Clarke – Gitar
*Philty Taylor – Trommer

;Disk 2, spor 6-10:
*Lemmy – Vokal, bass
*Phil Campbell – Gitar
*Würzel – Gitar
*Pete Gill – Trommer

## Eksterne lenker
*
Herman Konstadts mursteinshus

**Herman Konstadts mursteinshus** (polsk *Kamienica Hermana Konstadta*) ligger ved Piotrkowska-gaten 53 i Łódź, like ved Poznański-familiens mursteinshus. Det regnes for å være en gatens vakreste bygninger.

Mursteinshuset ble reist i 1885 til Herman Konstadt, en av de fremste jødiske forretningsmenn og filantroper i Łódź, etter tegninger av Julius Jung. Bygningen fikk en eklektisk fasade med motiver inspirert av fransk neorenessanse. 

Karakteristiske trekk ved bygningen er det høye mansardtaket med sin balustrade og risalitten som kranses av en høy sinkhjelm og som hviler på to atlantfigurer. Bygningen kalles av den grunn også på folkemunne «Huset under atlantene» (*«Dom pod atlasami»*).
Julius Jung

**Julius Jung** (også kjent som **Adolf Jung**; født 1837 i Stuttgart, død 1916 i Kaltentahl ved Stuttgart) var en tysk arkitekt. 

I 1860 fullførte han den parisiske École des Beaux-Arts, og i 1867 Det tekniske universitet i Stuttgart. Rundt 1884 reiste han til Łódź hvor han ble bygningsmester hos Izrael Poznański frem til cirka 1900. 

Han arbeidet blant annet ved byggingen av Den store synagoge i Łódź etter tegninger av Adolf Wolff, og ved flere av Poznańskis fabrikkbygninger. Han tegnet også det opprinnelige utkastet til Izrael Poznańskis palass ved Ogrodowa-gaten i 1888, som ble kun delvis realisert, og senere en ny versjon i 1898, som ble realisert frem til 1902.

Blant andre viktige prosjekter kan nevnes Herman Konstadts mursteinshus, Jakub Hertz’ palass og Poznański-familiens mursteinshus.
Pedro Nuño Colón de Portugal

**Pedro Nuño Colón de Portugal, duque de Veragua, marqués de la Jamaica y de Villamizar, y conde de los Gelves** (født 1615 eller 1618, død 13. desember 1673) var visekonge av Ny-Spania mellom den 20. november og 13. desember 1673.

## Referanser
Albert Wiesener

**Albert Henrik Wiesener** (født 3. januar 1902, død 27. juni 1986) var en norsk advokat som under andre verdenskrig arbeidet som forsvarer for nordmenn i tyske domstoler. Han ble cand. jur. i 1925 og studerte deretter to år i Berlin.

## Liv og virke
I 1931 utga han romanen *Vigdis og hennes barns fedre* under pseudonymet *Frantz Ferdinand*. Boken ble under krigen filmatisert med Helge Lunde som regissør. Filmen hadde premiere i 1943 under tittelen *[[Vigdis (film)|Vigdis]]*. Før innspillingen startet sendte Pressedirektoratet ut en melding datert 18. desember 1942 til norske redaktører, med følgende pålegg:

Direktør Hegle i produksjonsselskapet Scandia Film A.s vil i nærmeste framtid påbegynne innspillingen av filmen *Vigdis og hennes barns fedre*, bygget over en roman av pseudonymet Frantz Ferdinand.Ved omtale av denne film må det ikke gis opplysninger om hvem som benytter dette pseudonym.

I mellomkrigstiden arbeidet han som advokat og var blant annet forsvarer for de nazistiske ungdommene som begikk innbrudd hos Leo Trotskij ved Hønefoss i 1936, blant dem Per Imerslund. Rettssaken førte til at de tiltalte fikk oppsiktsvekkende lave straffer. Han ble tidlig medlem av Nasjonal Samling, men tilhørte den Quislingkritiske venstrefløyen i gruppen rundt *[[Tidsskriftet Ragnarok]]*. Han ble ekskludert fra Nasjonal Samling i 1937 etter at han en stund hadde overtatt rollen som opposisjonsleder etter at Johan B. Hjort hadde forlatt partiet.

Wiesener ble høyesterettsadvokat i 1939. Etter den tyske okkupasjonen av Norge under andre verdenskrig, deltok han våren og forsommeren 1940 i konspireringen for å prøve å holde Vidkun Quisling ute fra maktposisjonene. Da dette ikke lyktes, brukte han sin gode kjennskap til både det tyske språk og tysk juridisk tenkning som advokat og forsvarer for nordmenn som ble tiltalt ved tyske domstoler. Sammen med advokater som Johan Egeberg Mellbye, Christopher Borchgrevink, Heuch Bugge, Leif S. Rode og Hjort, utgjorde Wiesener grunnstammen i den forsvarergruppen som ble benyttet under krigen.

Han gikk under krigen skarpt ut mot loven som ble skrevet for å dømme Gunnar Eilifsen, da han mente loven utvilsomt hadde tilbakevirkende kraft. Sammen med det store flertallet av norske jurister, fant også Wiesener at okkupasjonsmaktens rettspraksis var uforenlig med egen yrkesetikk.

Han fikk en dom etter krigen for en artikkel han skrev sommeren 1940, hvor man mente at han gikk for langt i å vise vilje til samarbeid med okkupasjonsmakten.

Etter krigen ga han ut en del bøker om sin rolle under krigen, en kritikk av landssvikoppgjøret og en biografi om den svensk/norske spionen Astrid Døvle Dollis.

## Bibliografi
* 1931: *Vigdis og hennes barns fedre* (roman) – under pseudonymet Franz Ferdinand
* 1954: *Nordmenn for tysk krigsrett* (E-bok fra NB)
* 1964: *Seierherrens justis* (E-bok fra NB)
* 1983: *Astrid D.D.D.* (biografi) (E-bok fra NB)
* 1985: *Lys over landssvikoppgjøret : det må ikke gå mørklagt over i historien*, ISBN 82-09-10261-3 (E-bok fra NB)

## Referanser


## Eksterne lenker

* «Gerhardsen mot Wiesener om landssvikoppgjøret», fra NRK
José María Morelos

**José María Teclo Morelos Pavón y Pérez** (født 30. september 1765, død 22. desember 1815) var en meksikansk prest, militær og frihetskjemper som var med å starte den andre delen av den meksikanske uavhengighetskrigen mellom (1811 og 1815).

## Referanser
Ignacio Zaragoza

**Ignacio Zaragoza** (født 24. mars 1829 i Goliad i  *Coahuila y Tejas* i Mexico, død 8. september 1862 i Puebla de Zaragoza) var en meksikansk general. Han var født i Texas på den tiden da Texas var en del av Mexicos territorium. 

Zaragoza er kjent som helten fra slaget ved Puebla den 5. mai 1852.

## Referanser
Bergkunst

**Bergkunst** er en betegnelse på fortidig kunst på løse steinblokker, fast fjell, i huler og hellere. I tillegg kan ''geoglyfer'', eller *landskapsbilder*, laget ved å flytte på steiner eller undergrunn, sees som bergkunst.  Runeinnskrifter på stående steiner eller bergflater – det siste er meget sjeldent – regnes ikke som bergkunst. Studiet av bergkunst er en undergren av arkeologien.

Bergkunst omfatter:
* Helleristninger - bilder som er hugget, slipt eller skåret i stein
* Bergmalerier - bilder som er malt på stein

## Eksempler på bergkunst i Norge

Fil:Hellerist.JPG|Helleristningene ved Sagelva i Nordland. Avbildning av to reinsdyr sees noe over midten av bildet 
File:Bergkunst funnet ved arkeologiske undersøkelser på Huseby i Stjørdal.jpg|Bergkunst fra Huseby i Stjørdal. 


## Eksterne lenker
* 
* Miljøstatus i Norge: Bergkunst 
* Riksantikvaren om bergkunst
* Alta Museum – helleristningene i Alta
* Altarockart.no
* Hvem malte bilder som dette
Ernst Boris Chain

**Ernst Boris Chain** (født 19. juni 1906 i Berlin i Tyskland, død 12. august 1979 i Mulrany i Irland) var en tysk-født britisk professor i  biokjemi. Han fikk Nobelprisen i fysiologi eller medisin i 1945 sammen med Alexander Fleming og Howard Florey for oppdagelsen av penicillin og dens effekt på infeksjoner. Fleming var den som oppdaget penicillinens effekter, mens Chain og Florey var de som videreutviklet dette.

Han begynte å jobbe med fosfolipid under ledelse av Frederick Gowland Hopkins ved Fitzwilliam College ved University of Cambridge. I 1935 aksepterte han en jobb ved Oxford University som foreleser i patologi. I løpet av denne tiden jobbet han med en rekke forskningsområder, inkludert slangegift, svulstmetabolisme, lysozymer og biokjemiske teknikker.

## Referanser


## Eksterne lenker
Grumman G-21 Goose

**Grumman G-21 Goose** er et amerikansk amfibiefly. Flytypen ble egentlig utviklet for det sivile markedet, men ble i utstrakt grad brukt i militære roller under den andre verdenskrig. Etter krigen kom flytypen på det sivile markedet igjen, og er fremdeles i bruk av sivile operatører, spesielt i områdene Canada/Alaska. Flyet er regnet som meget robust og pålitelig.

G-21 Goose ble benyttet av den amerikanske marinen under betegnelsen **JRF Goose**, og av den britiske marine og flyvåpen.

Etter den andre verdenskrig har enkelte Goose blitt utstyrt med turbopropmotorer, både av det militære, men ikke minst i det sivile.

## Spesifikasjoner

## Eksterne lenker
* Grumman Goose (G-21)
Ulefoss bru

**Ulefoss bru** en veibro over Eidselva med Ulefoss sluser i Ulefoss. Ulefoss bru ble bygd i 1933 og er ei fagverksbru i stål med 3 spenn og lengde 128,5 meter. Den var del av riksvei 36 fram til 1978, men er i dag kommunal. Brua er foreslått vernet i Nasjonal verneplan for veger, bruer og vegrelaterte kulturminner.

Den nyere Ulefossbrua ble bygd i 1978 og inngår i riksvei 36.

Den aller første brua i Ulefoss var bygd i 1862.

## Referanser


## Se også
*Liste over broer i Norge
*Liste over broer i Norge etter lengde
Kirkene på Hitra

**Kirkene på Hitra** har bidratt til at Hitra fra gammelt av ble kalt for «øya med de sju kirker», og så langt tilbake som 1589 hadde Hitra prestegjeld 7 kirker, selv om Hitra på den tiden ikke hadde samme betydning som i dag. Begrepet har imidlertid blitt sittende og refererer i dag til øyas fem kirker og to kapell.  

Hovedkirken i 1589 lå på Dolm. I tillegg kom annekskirken på Ulvan, samt kirker på fiskeværene Sula, Titran og Kvenvær. Til prestegjeldet hørte også St. Margretekirken i Hemne og St. Andreaskirken i Vinje som begge ble betjent av en residerende kapellan i Hemne. 3. desember 1765 ble Hemne og Vinje eget prestegjeld.

## Tidligere kirker
* Ulvan kirke, stavkirke på Ulvøya fra mellomalderen og ble erstattet av
* Vår Frelsers kirke i Fillan i 1686 (eller 1685), erstattet av Fillan kirke i 1789
* Kvenvær gamle kirke fra midt på 1400-tallet, flyttet til Forsnes og gjenreist som Forsnes kapell i 1935
* Forsnes gamle kirke fra 1763 til 1935

## Dagens kirker
Det eldste kirkestedet på Hitra er Dolm kirke. Kirkebygget er sannsynligvis fra 1450-1500 , brannherjet og gjenreist flere ganger senest i 1920. Den eldste trekirka er Fillan kirke fra 1789 , Sandstad kirke som er en trekirke fra 1888 , Nordbotn kirke, trekirke fra 1900 , Kvenvær kirke (trekirke fra 1909), Hitra kirke (steinkirke fra 1927)   og Forsnes kapell (trekirke fra 1935) .

## Bilder

Fil:Dolm_kirke_1.jpg|Dolm kirke fra 1450-1500
Fil:Fillan krike.JPG|Fillan kirke fra 1789
Fil:Sandstadkirk.jpg|Sandstad kirke fra 1881
Fil:Norbotn kyrkje.jpg|Nordbotn kirke fra 1900 
Fil:Kvenværkirke2.jpg| Kvenvær kirke fra 1909
Fil:Hitrakirke2.JPG|Hitra kirke fra 1927
Fil:Forsnes kapell 2008.jpg|Forsnes kapell fra 1935


## Referanser
Statsuniversitetet i St. Petersburg

**Statsuniversitetet i St. Petersburg** (russisk: ), grunnlagt i 1724, er et av Russlands eldste og største universiteter. Under Sovjetunionen var universitetet kjent som Statsuniversitetet i Leningrad.

Universitetet består av 20 fakulteter og 13 forskningsinstitutt samt krigsskole og idrettsskole. De fleste av universitetsbygningene befinner seg i de to store universitetsområdene på henholdsvis Vasilijøya og i Peterhof. Universitetet har over  studenter og over  ansatte. Åtte ansatte ved universitetet har mottatt nobelprisen.

## Historie
Det er omstridt hvorvidt Statsuniversitetet i Moskva eller Statsuniversitetet i St. Petersburg er det eldste universitetet i Russland. Mens Statsuniversitetet i Moskva ble grunnlagt i 1755, har Statsuniversitetet i St. Petersburg eksistert sammenhengende siden 1819, men hevder utover det å være en direkte fortsettelse av universitetsinstitusjonen som ble etablert av Peter den store i forbindelse med grunnleggelsen av Det russiske vitenskapsakademi 24. januar 1724. Universitetets første rektor, Gerhard Friedrich Müller, ble utnevnt i 1747.

I utgangspunktet utgjorde universitetet et rent forskningsinstitutt for vitenskapsakademiet, men allerede fra 1726 ble det holdt offentlige foredrag der. I perioden 1803 til 1819 eksisterte universitetet formelt sett ikke. Kun pedagogisk institutt besto i denne perioden, etablert i 1806, og dette dannet grunnlaget for stiftelsen av dagens universitet i 1819.

## Referanser


## Eksterne lenker
* 
* Universitetets historie (på russisk)
The Nice

**The Nice** var en britisk psykedelisk progressiv rockegruppe som ble dannet i 1967. De var en fremgangsrik gruppe, særlig i England, fram til Keith Emerson sluttet i 1970 for å bli en del av trioen Emerson, Lake & Palmer. De vakte stor oppmerksomhet for sin tolkning av Leonard Bernsteins «America» fra *West Side Story*, og sin bruk av komponister fra andre musikksjangrer som blant andre Carl Philipp Emanuel Bach («Sinfonietta»), Dave Brubeck («Blue Rondo a la Turk»), Antonín Dvořák (Symfoni nr.9) og Jean Sibelius («Kareliasuiten, opus 11»); noe som på den tiden var nytt innen rockeverdenen.

The Nice bestod opprinnelig av Lee Jackson (sang, bass), Keith Emerson (keyboards, piano), David O'List (gitar) og Brian Davison (trommer).

O'List forlot bandet etter det første albumet *The Thoughts of Emerlist Davjack* i 1967. Bandet ble oppløst i 1970 da Emerson forlot The Nice til fordel for Emerson, Lake and Palmer. Davison og Jackson dannet gruppen Refugee sammen med Patrick Moraz (keyboards) i 1974. De publiserte en LP, og i 2007 kom et konsertopptak fra Newcastle på markedet. Den inneholder også to coverversjoner fra Jacksons og Davisons tid i The Nice. Patrick Moraz forlot bandet i 1974 og ble keyboardist i Yes.

The Nice ble gjenforent i 2002 for en serie av konserter. O'List var da blitt erstattet av Dave Kilminster. 

Brian Davidson døde den 15. april 2008 av hjernetumor.

## Diskografi
### Studioalbum
* 1968 – *The Thoughts of Emerlist Davjack*
* 1968 – *Ars Longa Vita Brevis*
* 1969 – *Nice*
* 1970 – *Five Bridges*
* 1971 – *Elegy*

### Livealbum
* 2003 – *Vivacitas – Live at Glasgow 2002*
* 2009 – *Live at The Fillmore East December 1969*

### Samlealbum (utvalg)
* 1972 – *Autumn '67 – Spring '68* (også kjent som *The Nice Featuring America* og *Autumn to Spring*)
* 1972 – *The Nice featuring Keith Emerson*
* 1988 – *Greatest Hits*
* 1995 – *The Immediate Years*
* 2002 – *The Immediate Anthology*

## Eksterne lenker
* 
*
Signal (andre betydninger)

**[[Signal]]** (fra latin *signum*, «tegn») kan referere til:

* Signal (biologi)
** Signalstoff
* Signal (blad), et propagandablad utgitt av tyske Wehrmacht under andre verdenskrig

* Signal (informatikk)
*Signal (jernbane)
* Signal (kultur)
** Nødsignal, innledning til en nødmelding
** Pausesignalet og kjenningssignalet, signaler NRK brukte i forbindelse med sendingene i radio

* Signal (teknikk)
** Digital signalprosessor
** Signaletterretning (SIGINT), en etterretningsdisiplin som baserer seg på oppfanging av signaler

* Signal de Botrange, det høyeste punktet i Belgia
* Signal Iduna Park, et fotballstadion i Tyskland
* *[[Signals]]*, et album utgitt av bandet Rush
Holmenbruene

**Holmenbruene** er tre jernbanebruer på Drammenbanen i Drammen i Buskerud, en enkeltsporet bru fra 1930 og en enkeltsporet og to dobbeltsporede bruer fra 1998. Navnet brukes også om de to veibruene Holmenbrua og Strømsøbrua. Bruene krysser Drammenselva mellom Bragernes i nord og Holmen, og mellom Holmen og Strømsø i sør.      

## Jernbanebruene

Den første jernbanebrua på Drammenbanen i Drammen, mellom Brakerøya via Holmen til Drammen stasjon var en trebru som åpnet i 1872. Den ble erstattet av to stålbruer av klinket fagverk i 1930. 

Trebrua over Strømsøløpet ble i 1930 erstattet av en stålbjelkebro som var utstyrt med svingbru for å slippe større skip opp i Drammenselven. 

Brua over Bragernesløpet ble også erstattet med en stålbjelkebru, denne sto ferdig i 1936. I 1996 ble ei ny sveist traubru for dobbeltspor bygd over Bragernesløpet. Rester av brua fra 1936 kan ennå ses på Brakerøya der flere av steinsøylene som bar bruspennene ennå er bevart.

Over Strømsøløpet ble det bygd ei ny bru for enkeltspor, mens den gamle brua fra 1930 ble beholdt for det andre sporet. De to bruene over Strømsøløpet var med lengde 453 meter (nye) og 451 meter (gamle) frem til 2023 Norges lengste jernbanebruer, da Minnevika jernbanebru på Dovrebanen tok over førsteplassen. Brua over Bragernesløpet (341 meter) er også blant Norges lengste.  Bruene har seilingshøyde 6 meter.

## Bilder

Fil:Holmenbru jernbane1.JPG|Holmenbrua jernbanebro i Drammen.
Fil:Holmenbrua.jpg|Holmenbrua veibro
Fil:Holmenbru vei2.JPG|Holmenbrua veibro
Fil:Holmenbru vei1.JPG|Holmenbrua, en veibro over Bragernesløpet av Drammenselva
Fil:Jernbanebroa i Drammen.jpg|Jernbanebrua, holmen
Fil:Drammen flom februar 2020 (3).jpg|Jernbanebru i Drammen
Fil:Drammen flom februar 2020 (4).jpg|Jernbanebru i Drammen


## Se også
*Liste over broer i Norge
*Liste over broer i Norge etter lengde

## Referanser
Shpongle

**Shpongle** (IPA: ) er en av de viktigste og mest innflytelsesrike psykedelisk downtempo eller psybient musikkprosjektene i nyere tid. Medlemmer av gruppen er Simon Posford (også kjent som Hallucinogen) og Raja Ram (en av tre personer i The Infinity Project).

De er kjent for å kombinere vestlig synthesizerbasert psykedelisk musikk med sampling fra østlige etniske instrumenter. Posford er ansvarlig for synth- og studioarbeidet, og Ram spiller fløytearrangementer. Ifølge et intervju pleier de ofte å visualisere musikken sammen før de lager den, og gjennom den kreative prosessen.

Shpongles første låt *Vapour Rumours*, ble sluppet av TIP World-kompilasjonen i 1996. Debutalbumet Are You Shpongled? ble sluppet i 1998 av Twisted Records. Den høye lydkvaliteten, samplingen, instrumentene og synthesizerne, sammen med historien og framgangen i musikken gjennom albumet, gjorde det til et av de mest enestående plateslipp i psybientgenren.

*Are you Shpongled?* og Twisted Records første downtempolåt *...And the Day Turned to Night* hadde stor innflytelse i psykedelisk trance-miljøet i 1998. Disse to slippene var veldig innflytelsesrike på genren, som var liten og udefinert på det tidspunktet. Selv om ingen av de nevnte låtene var de første av sitt slag, er det betraktet som blant de viktigste.

23. januar 2007 annonserte Twisted Records at et fjerde Shponglealbum er i produksjon. Det ble utgitt 21. oktober 2009.

## Diskografi
### Studioalbum
* *[[Are You Shpongled?]]* (1998)
* *[[Tales of the Inexpressible]]* (2001)
* *[[Nothing Lasts...But Nothing Is Lost]]* (2005)
* *[[Ineffable Mysteries from Shpongleland]]* (Oct 2009)
* *[[Museum Of Consciousness]]* (2013)

* *[[Codex VI]]*  (2017)

## Etymologi
Raja Ram sa i et intervju at «Shpongle» er et paraplybegrep for (fornemmelsen av) å føle positive og euforiske emosjoner.

### Remix-album
* *[[Shpongle Remixed]]* (2003)

## Referanser


## Eksterne lenker
* 
* 
*  Simon Posfords myspace.com-profil
*  Twisted Records
Simon Posford

**Simon Posford** (født 1971) er en britisk elektronisk musiker som spesialiserer seg innenfor Goa trance, og psykedelisk trance. Hans artistnavn er **Hallucinogen**. Hans tidligste arbeid er arbeid som lydtekniker i T.I.P., Raja Ram og Dragonfly (Youth). Hans første album, *[[Twisted]]*, var en av de mest innflytelsesrike album innenfor elektronisk musikk som var med på å definere den psykedeliske trance-genren. Oppfølgeralbumet *[[The Lone Deranger]]* gjorde bare hans posisjon enda sterkere. Han er kjent for sin deltakelse i gruppen Shpongle med Raja Ram.

Fra da av ble Posford med i mange samarbeidsprosjekter med andre artister. Hans mest framstående verk involverer artister som Raja Ram, Martin Glover, Celtic Cross og Prometheus, også kjent som Benji Vaughan (fra Younger Brother). Selv om mange artister har influert måten han lager musikk på, hevder mange fans at han har "The Posford Touch", en kvalitet på lyden som ikke er til å ta feil av. Han er kjent for sine ferdigheter innenfor musikkproduksjon og sin dybde i musikken.

## Diskografi
* *[[Twisted]]* (1995)
* *[[The Lone Deranger]]* (1997)
* *[[In Dub]]* (2002)
* Dato ikke fastsatt på neste album

## Eksterne lenker
* 
* 
*
Miguel Agustín Pro

**Miguel Agustín Pro Juárez** (13. januar 1891 i Guadalupe i delstaten Zacatecas i Mexico, henrettet 23. november 1927 i Mexico by) var en meksikansk katolsk jesuittprest som ble henrettet uten rettergang eller dom i november 1927, fordi regjeringen mente at han i sin prestegjerning hadde trosset myndighetene under Cristerokrigen. Han ble saligkåret som martyr av pave Johannes Paul II den 25. september 1988.

## Liv og virke
### Bakgrunn
Miguel Pro, hvis fulle navn var José Ramón Miguel Agustín Pro Juárez, kom fra en gruvearbeiderfamilie. Han var den tredje av elleve barn. Fire av dem døde som spedbarn eller småbarn. To av hans søstre ble nonner.

### Jesuitt
Miguel Pro trådte den 10. august 1911 inn i jesuittordenen. Han avla ordensløftene 15. august 1913. Han studerte fra 1914 i USA og fra 1915 til 1920 filosofi i Granada i Spania. Fra 1922 studerte han teologi i Sarriá (Barcelona) og fra 1924 i Enghien i Belgia.

### Prest under borgerkrigen
Han ble presteviet i Enghien den 30. august 1925, og den 6. juli 1926 kom han tilbake til Mexico.

På grunn av den meksikanske revolusjon med dens forfølgelse av katolsle prester under Plutarco Elías Calles' (1924–1928) presidentskap, virket han i den katolske organisasjonen *Liga Nacional para la Defensa de la Libertad Religiosa*, som forsøkte å verge religionsfriheten. Fiendlighetene mot den katolske kirke toppet seg til slutt i en særdeles blodig borgerkrig, den såkalte *[[Guerra Cristera]]* (kristerokrigen*). Da ble også en del prester henrettet.

På denne tiden utøvet pater Pro sin prestelige tjeneste forkledt og i undergrunnen.

=== Arrest, henrettelse===
Etter attentatet på general [[Álvaro Obregón]] ble han arrestert som den angivelige attentatsmann den 18.&nbsp;november 1927. Selv om Obregón personlig engasjerte seg for ham og vitnet om hans uskyld  – ble han henrettet den 23.&nbsp;november med tre andre beskyldte.

De fleste av de forfulgte prestene i Mexico holdt til på landsbygden. Pro virket i hovedstaden og ble henrettet etter personlig beslutning fra presidenten. På grunn av dette fikk hans død en særlig oppmerksomhet og politisk betydning.

Til hans båre og til begravelsen strømmet det tusener av sørgende. Pro ligger begravet i kirken *Sagrada Familia'' i Mexico by.

## Referanser


## Litteratur
*

## Eksterne lenker
*
Holmenbrua

**Holmenbrua** over Bragernesløpet ble bygd i 1964. Sammen med Strømsøbrua er den del av riksvei 291, og håndterer lokaltrafikk i Drammen. Fjerntrafikken går over Drammensbrua, som ble bygd i 1975 og er Norges lengste veibru. Bruene har to kjørefelt og seilingshøyde 6 meter.

''Drammens Tidende'' meldte i november 2014 at Holmenbrua var sterkt nedslitt og ikke tålte belastningen fra tungtrafikk. Ingeniørselskapet Rambøll satte opp et forslag om bygging av ny bro for å ta unna den stadig økende bil- og trailertrafikken. Nyheten om den slitte broen skapte politisk debatt.

### Nye Holmenbrua
Den nåværende Holmenbrua er i dårlig veiteknisk forfatning og må erstattes. Brua har fått en tidsbegrenset nedklassifisering. Denne nedklassifiseringen utløp 7. juli 2021. Holmenbrua ligger på riksvei 291 mellom Bragernes og Holmen. Riksvei 291 over Holmenbrua har en sentral funksjon som adkomstvei til Holmen industriområde og er en vesentlig del av sentrumsringen i Drammen. Dagens bru er en tofeltsvei med fortau.

Ny Holmenbru skal tilpasses slik at den kobles mot de eksisterende rundkjøringene på Bragernes og Holmen. Utvidelse fra to til fire felt vil i hovedsak skje på østsiden (nedstrøms) dagens bru. Holmenbrua ligger nært motorveibroen og jernbanebrua. Disse tre bruene skaper, med sine ulike karakterer og linjeføringer, et noe rotete bilde. Det er derfor valgt en dempet utforming av nye Holmenbrua. Det er planlagt å benytte konstruksjonstypen platebru. 

Brudekket er planlagt tykkest midt på og smalner av mot kanten av brua. Dette er viktig estetisk, og gjør at brua oppleves lettere visuelt. Det etableres trapper parallelt med landkarene på begge sider både på Holmen og Bragernes. Trappene har to hvilereposer samt romslige bredder slik at de oppleves som trygge og gode å gå i. Kapasiteten til brua antas tilnærmet uendret med den nye løsningen. Ny Holmenbru vil gi noe raskere avvikling for trafikken da fotgjengere er foreslått planskilt. Holmenbrua utvides fra å være en smal og slank bru med bredde på rundt 10 meter til en bredde på cirka 30 meter. Uansett hvordan den nye brua utformes, vil den bli mer dominerende i landskapet enn den gamle.

### Fakta om nye Holmenbrua
* Lengde: rundt 320 meter
* Bredde: rundt 30 meter
* Type: Platebro
* Antatt åpnet: Prioriteres etter 2030
* Strekning: riksvei 291 mellom Bragernes og Holmen.
* Felt: firefeltsvei med gang og sykkelvei på begge sider
* Brua skal ligge på samme sted som dagens bru.
* Dinansiering: Statelig finansiering 
* Eier: Statens vegvesen

## Bilder

Fil:Holmenbrua (bilbru).jpg|Holmenbrua veibru en vinterdag i 2013.
Fil:Holmenbru vei2.JPG|Holmenbrua veibro
Fil:Holmenbru vei1.JPG|Holmenbrua, en veibro over Bragernesløpet av Drammenselva


## Referanser




## Eksterne lenker
* ''Ny Holmenbru i Drammen'' på Youtube
Strømsøbrua

**Strømsøbrua** ble tatt i bruk i 1966 og er en forlengelse av Telthusgata over Strømsøløpet til Holmen. Fjerntrafikken fortsatte videre over Holmenbrua, som ble tatt i bruk i 1964. Før bruene ble tatt i bruk var den eneste forbindelsen til Holmen med ferge fra Gyldenløve brygge, bortsett fra en gangvei langs jernbanebrua fra Brakerøya.

Den var del av E18 til motorveibrua ble åpnet i 1975. 

## Referanser
Statsuniversitetet i Moskva

**Statsuniversitetet i Moskva** (Московский государственный университет имени М. В. Ломоносова («Moskva statsuniversitet M. V. Lomonosov»), ofte forkortet **МГУ**, **MGU**) er Russlands  største universitet og et av de eldste.

## Beskrivelse
Universitetes fulle navn viser til «MV Lomonosov»; det er grunnleggerens navn, vitenskapsmannen Mikhail Vasiljevitsj Lomonosov (1711-1765).

Universitetet ble etablert i 1755 og ligger i hovedsak innenfor Moskvas bygrenser. Det består av 30 fakulteter, 13 vitenskapelige institutter, over 40&nbsp;000 studenter, 7&nbsp;000 doktorgradsstudenter, 4&nbsp;000 lærere og 5&nbsp;000 forskere. Elleve ansatte ved universitetet har mottatt nobelpriser.

Universitetets hovedbygning ligger på Spurvehøyden sydvest i byen. Hovedbygningen ble oppført 1949-1953 av Lev Rudnev og er et eksempel på sosialistisk klassisisme. Bygningen er en av Stalin-skyskraperne som ofte blir kalt De syv søstre.

## Kjente studenter. Nobelprisvinnere i kursiv

* *[[Aleksej Abrikosov]]*
* Pavel Aleksandrov
* Vladimir Arnold
* Zalpa Bersanova
* Katarina Dasjkova
* Semjon Desnitskij
* Vladimir Drinfeld
* *[[Ilja Frank]]*
* Jegor Timurovitsj Gajdar
* Grigorij Gamburtsev
* Israel Gelfand
* *[[Vitalij Ginzburg]]*
* *[[Mikhail Gorbatsjov]]*
* Alexander Herzen
* C. A. R. Hoare
* Ion Iliescu
* Vjatsjeslav Ivanov
* Vasilij Kandinskij
* *[[Pjotr Kapitsa]]*
* Jurij Knorosov
* Andrej Kolmogorov
* Maksim Kontsevitsj
* Igor Kurtsjatov
* *[[Lev Landau]]*
* Grigorij Landsberg
* Nikolaj Luzin
* Grigorij Margulis
* Elvira Nabiullina
* Nitiphoom Naowarat
* Sergej Novikov
* Andrej Okounkov
* Olga Oleinik
* Aleksandr Oparin
* *[[Boris Pasternak]]*
* Ivan Petrovskij
* *[[Aleksandr Prokhorov]]*
* *[[Andrej Sakharov]]*
* *[[Nikolaj Semjonov]]*
* Jakov Sinaj
* Sergej Stanisjev
* *[[Igor Tamm]]*
* Vladimir Toporov
* Nikolai Trubetzkoj
* Pafnutij Tsjebysjov
* Anton Tsjekhov
* Boris Tsjitsjerin
* Ivan Turgenev
* Maximilian Volosjin
* Lev Vygotskij

## Referanser


## Eksterne lenker
* 
* Statsuniversitetets hjemmeside
Karin Julsrud

**Karin Julsrud** (født 1953) er en norsk filmprodusent og filmregissør, oppvokst og bosatt i Oslo. 

Etter å ha studert ved Norsk journalistskole ble hun først kjent for offentligheten på slutten av 1970-tallet, som programleder i ungdomsprogrammet Halvsju sammen med Ivar Dyrhaug. Senere har hun utgitt ulike skrifter, og regissert og produsert filmer og TV-serier. Senere har hun vært produsent og leder for fiction-avdelingen i filmselskapet 4 1/2.

Fra 2017 er hun tilsatt som dekan ved Den norske filmskolen på Lillehammer.

## Bibliografi
* *Forbudt ungdom* (sammen med Rune Lislerud), Cappelen, 1982, 

## Referanser


## Eksterne lenker
*
Danny Shone

**Danny Shone** (født 22. mai 1899 i West Derby i Liverpool, død 1974) var en engelsk fotballspiller.

Shone startet sin karriere i amatørklubbene *Earle FC* og *Grayson's* før han skrev under en amatørkontrakt med Liverpool i 1915. På grunn av 1. verdenskrig skrev han først under en profesjonell kontrakt med klubben i mai 1921.

Han fikk sin debut for klubben 27. august 1921 i bortekampen på Roker Park mot Sunderland i en kamp Liverpool tapte 0-3. Hans første mål for klubben kom 5. november i bortekampen på Goodison Park mot Everton i Merseyside-derbyet. Kampen endte 1-1. Han var med å vinne liga-mesterskapet for Anfield-klubben denne sesongen selv om han ikke ble regnet som fast på laget.

Året etter fikk han kun en kamp for de røde, og året etterpå 15 kamper. Det var først i sesongen 1924/1925 han for alvor kjempet seg inn på laget i det han var den eneste spilleren i klubben som var involvert i de samtlige 46 kampene Liverpool spilte i denne sesongen.

Han ble i klubben til 1928 da han skrev under for West Ham. Han spilte også for Coventry før han la støvlene på hylla.

## Statistikk
### Kamper
* **1915-1928:** Ligakamper – mål: **76 kamper – 23 mål.**
* **1915-1931:** Totalt kamper – mål: **81 kamper – 26 mål.**

### Medaljer
* **1921/1922:** Ligavinner 1. Divisjon.

## Se også
* Statistikk om Liverpool FC.

## Referanser


## Eksterne lenker
* Profil på LFChistory.net
Landfalløybrua

**Landfalløybrua** er ei veibru på fylkesvei 2730 i Drammen i Buskerud. Brua krysser Drammenselva mellom Åssiden i nord og Gulskogen i sør. Den første brua på stedet ble bygd i 1867 og var ei vippebru tegnet av stadsingeniør Halvor Heyerdahl, bygget av byggmester Guttormsen. Brua var 158 meter lang, men selve vippebrudelen var bare 2,90 meter. Brua ble erstattet av ei ny betongbru i 1967. En rest av det gamle vippespennet ble stående igjen som et historisk minne, dette ble senere revet og erstattet av en etterlikning. Landfalløybrua har seilingshøyde 6 meter (ved normal vannstand).


Fil:Landfall%C3%B8ybrua_(ny, 2).jpg|Brua, sett mot nord
Fil:Landfall%C3%B8ybrua_(gammel).jpg|Den gamle vippebrua (replika)
Fil:Landfall%C3%B8ybrua_(gammel, 2).jpg|Den gamle vippebrua (replika)
Fil:URN NBN no-nb digifoto 20160509 00019 NB WF NEK 002969 cropped.jpg|Den gamle vippebrua (original)


## Referanser


## Se også
* Liste over broer i Norge
* Liste over broer i Norge etter lengde
Steinar Gundersen

**Steinar Gundersen** (født ), kjent under artistnavnet «Azarak», er en gitarist fra Oklungen.

Han spiller live-gitar for black metal-bandet Satyricon. Han spiller også gitar for progressiv metal-bandet Spiral Architect, og har spilt i bandet Lunaris fra 1999 til 2003, som gitarist. Siden han var mye opptatt som medlem av Satyricon måtte han trekke seg tilbake fra bandet Lunaris. Azarak kom i kontakt med bandet Lunaris gjennom jobben sin ved et platestudio da han møtte Mikael Omlid som er grunnlegger av bandet. Han har nylig startet bandet System:obscure sammen med Bugge Wesseltoft.

## Referanser
Lars K. Norberg

**Lars Koppang Norberg** er en norsk musiker.

Norberg spiller bassgitar i bandet Spiral Architect, og har spilt for Ihsahn siden 2007.

Han er tidligere konsert-bassist i black metal-bandet Satyricon. Han har spilt med dem i perioden fra 2002 til 2007. Har også spilt i Anesthesia.

## Referanser


## Eksterne lenker
*
Nes kirke (Gran)

**Nes kirke** er en korskirke fra 1730 i Gran kommune, Innlandet fylke. Sognekirke i Brandbu menighet.  Kirken erstattet den gamle kirken fra middelalderen som stod noen meter fra dagens kirke.

Byggverket er i tømmer og har 400 plasser.

Pipeorgel fra Gebrüder Mayer Orgelbau, Feldkirch-Altenstadt, bygget i 1996.

## Referanser


## Kilder
* 
* 
* 

## Eksterne lenker
* 
* 
* Brandbu menighet, Nes Kirke
Level 42

**Level 42** er et britisk jazzfunkband som var svært populære i 1980-årene, med singler som «Running in the family» og «Lessons in Love». Bandnavnet er hentet fra boken *[[Haikerens guide til galaksen]]*. Bandet har solgt over 30 millioner albumer.

Gruppen ble dannet i 1980 i London og bestod opprinnelig av Mark King (bassgitar, vokal), Mike Lindup (klaviatur, vokal), Boon Gould (gitar) og Phil Gould (trommer). De tidlige årene kjennetegnes av en sterkt funk-inspirert dansbar popmusikk med tydelige jazzharmonier. Deretter gikk Level 42 over til lettere og mer rendyrket popmusikk.

Gruppens opprinnelige medlemmer skilte lag i 1987; senere har bandet opptrådt med ulike besetninger. I 2007 besto bandet av King, Lindup og Gary Husband.

## Diskografi
*1980: *The Early Tapes* – utgitt i 1982
*1981: *Level 42*
*1982: *The Pursuit of Accidents*
*1983: *Standing in the Light*
*1984: *True Colours*
*1985: *A Physical Presence*
*1985: *World Machine*
*1987: *Running in the Family*
*1988: *Staring at the Sun*
*1990: *Guaranteed*
*1993: *Lessons in Love – Best* – innspillinger fra 1980-1989, digitalt remastret
*1994: *Forever now*
*1996: *Live at Wembley*
*1998: *The very best of*
*2002: *Live at Reading 2001*
*2004: *The Sun Goes Down*
*2006: *Retroglide*

## Eksterne lenker
* 
* 
*
Scheibler-familiens palass

**Scheibler-familiens palass** (polsk *Pałac Scheiblerów*) ligger ved Piotrkowska-gaten 266/268 i Łódź og er den vestligs beliggende palassresidensen i Księży Młyn.

Bygningen ble reist som et klassisistisk mursteinshus i 1844 av fabrikanten Karol Gebhardt etter tegninger av Ludwik Bethier og Stanisław Bieliński. Den ble regnet som den vakreste bygningen ved Piotrkowska-gaten på 1840-tallet. I 1852 ble den kjøpt av trykkeren Leonard Fessler, og rundt 1880 av Karol Scheibler. Beliggenheten til Scheiblers nye residens hadde to fortrinn: den lukket hele bedriftsområdet til fabrikanten fra vestsiden, samtidig som den stod ved byens hovedgate. 

Etter Karol Scheiblers død ble bygningen ombygd i neorenessanse i 1891 etter tegninger av Hilary Majewski, og fikk da palasskarakter. Palasset fikk dagens eklektiske form etter to ombygninger i 1894 og 1897 etter tegninger av Franciszek Chełmiński. Det ble da forstørret i nordlig og sørlig retning, og fikk et hjørnetårn dekket av en hjelm. 

Etter flere adapteringer er lite av det opprinnelige, rikt utsmykkede indre bevart. Palasset er i dag sete til Det tekniske universitets fakultet for organisering og forvaltning.     

## Eksterne lenker
*
Nights: Journey of Dreams

***Nights: Journey of Dreams*** er et videospill for Wii.

Spillet er utviklet av Sega, og er en oppfølger til spillet *[[Nights into Dreams....]]* fra 1996 på Sega Saturn. Designeren av spillet, Takashi Iizuka, var også med å utvikle det første spillet.

## Handling
Hver natt spilles alle menneskelige drømmer ut i Nightopia og Nightmare, de to delene av en drømme-verden. I Nightopia er forskjellige aspekter av drømmernes personlighet representert med lysfargede kuler kjent som Ideya. Den onde herskeren av Nightmare heter Wizeman the Wicked, og forsøker å stjele all denne drømme-energien fra sovende besøkende for å samle makt og ta kontroll over hele Nightopia - og til slutt hele den virkelige verden. For å oppnå dette slipper han løs "Nightmaren" skumle vesen som kan fly - inkludert Jackle, Clawz, Gulpo, Gillwing og Puffy, og mange mindre marer.

Det skjer opprør mot disse planene, men opprørerne blir fengslet i et Ideya-palass, en lysthus-lignende container på Ideya. William Taylor og Helen Cartwright er to barn som bor i byen Bellbridge (en fiktiv versjon av London) hvor Will er en ung, håpefull fotballspiller, og Helen spiller fiolin. Begge barna opplever mareritt og blir angrepet av Nightmaren, som jager dem inn i en Nightopia-verden. Spilleren må derfor spille Will og Helen, i frosøk på å beseire Wizeman.

## Referanser
Gimse bru

**Gimse bru** er ei fagverksbru i stål som krysser Gaula i Melhus sentrum i Trøndelag. Brua er 126 meter lang. Den ble bygd i 1929 og var en del av riksvei 708 (nå fylkesvei 708) fram til den nye Melhusbrua ble åpnet i 2003 og ledet trafikken utenom sentrum. Gimse bru er en del av Fv6606. Brua ble pusset opp i forbindelse med veiutbyggingen, og har blant annet fått bredere gangbane.

Ei tidligere bru på stedet ble åpnet i 1849.

## Bilder

Den gamle Melhusbrua (1).JPG|Gimse bru fra østsida.
Den gamle Melhusbrua (2).JPG|Gimse bru fra østsida.
Den gamle Melhusbrua (3).JPG|Gimse bru sett sørfra, på vestsiden av Gaula.


## Se også
*Liste over broer i Norge
*Liste over broer i Norge etter lengde

## Eksterne lenker
* Statens vegvesen: Gimsebrua
Hawker Henley

**Hawker Henley** var et britisk måltauingsfly.

Henley ble egentlig utviklet mot en spesifikasjon for et lett nærstøttefly, men før flytypen ble satt i produksjon bestemte det britiske luftfartsministeriet seg for at det ikke lenger hadde behov for denne typen fly. Henley ble i stedet satt i produksjon som måltauingsfly med betegnelsen **Henley TT.Mk III**.

I operativ bruk var motortrøbbel et stadig tilbakevendende og hemmende problem, og Henley ble faset ut allerede i 1942 til fordel for andre flytyper.

## Spesifikasjoner

## Eksterne lenker
* Hawker Henley
Giambologna

**Giambologna**, født **Jean Boulogne**, også kjent som **Giovanni Da Bologna** og **Giovanni Bologna** (født 1529 i Douai, Flandern, død 13. august 1608 i Firenze, Italia) var en billedhugger, kjent for sine marmor- og bronseskulpturer i sen renessanse- og manieriststil.

## Biografi

Giambologna var født i Douai i Flandern (som nå ligger i Frankrike). Etter studier som ung i Antwerpen med arkitekten og billedhuggeren **Jacques du Broeucq**,, flyttet han til Italia i 1550, og studerte i Roma. Giambologna lagde detaljerte studier av skulpturer fra antikken. Han var svært påvirket av Michelangelo, men utviklet sin egen manieristiske stil, med kanskje mindre vekt på følelse og mer vekt på raffinerte overflater, avslappet eleganse og skjønnhet. Pave Pius IV gav Giambologna hans første store oppdrag, den kolossale Neptun av bronse med flere tilleggsfigurer for Fontana del Nettuno i Bologna (fundamentet er utformet av Tommaso Laureti, 1566). Giambologna tilbrakte sine mest produktive år i Firenze, hvor han slo seg ned i 1553. Han ble hoffskulptøren for Mediciene, og døde i Firenze da han var 79 år gammel. Han ble gravlagt i et kapell han utformet selv i Basilica della Santissima Annunziata i Firenze.

## Verker
Giambologna ble velkjent for sin prektige utførelse av skulpturer som viste handling og bevegelse, og en raffinert, differensiert overflatefinpuss. Blant hans mest kjente verker er *Merkur* (som han utførte fire versjoner av), balanserende på én fot, støttet av en zefyr. Guden hever én arm som peker mot himmelen, i en gest lånt fra klassisk retorikk som er karakteristisk for Giambolognas *maniera*.

## Referanser
Ål kirke (Ål)

**Ål kirke** (**Ål kyrkje**) er en langkirke fra 1880 i Ål kommune, Buskerud fylke. Den ble oppført av Andreas Keitel etter tegningene for Nedstrand kirke. Byggverket er i tre og har 450 plasser.

Kirken ble ombygget i 1959 etter planer av Frederik Konow Lund. Ved den anledning ble det til da nygotiske interiøret totalt endret, og inventaret fra begynnelsen av 1700-tallet ble tatt i bruk igjen. Koret fikk en kopi av takhvelvingen fra stavkirken.

Gravkapellet ble tegnet av Ole Stein og innviet i 1947. I 1973 ble det gjort om til kirkestue.

Adkomst til stedet er via Fv247 og Rv7.

## Referanser


## Eksterne lenker
* Ål kirke i «Norges kirker»
* 
* Ål kyrkjelege fellesråd
*
Szaja Goldblums mursteinshus

**Szaja Goldblums mursteinshus** (polsk *Kamienica Szai Goldbluma*) ligger ved Piotrkowska-gaten 99 i Łódź.

Bygningen ble reist i 1898 etter tegninger av Gustaw Landau-Gutenteger. Den har fire etasjer og nygotisk elevasjon. 

Mursteinshusets asymmetriske komposisjon er karaktertistisk for bygninger fra epoken. Det har mansardtak, og under dette en gesims med en arkadefrise. På fasadens høyre side finnes et karnapp som dekkes av en halvkuppel med et småtårn. I første etasje finnes også store utstillingsvinduer.

## Referanser


## Eksterne lenker
*
Hitra Golfbane

**Hitra Golfbane** er en 9-hulls links-golfbane på Akset på Hitra i Trøndelag. De første 6 hullene åpnet 1. juni 2003.

## Eksterne lenker
* Hitra Golfbane og Hitra Golfklubb